Euroopa Liidu Teataja L 070 , 09/03/2004 Lk 0032 - 0034



Komisjoni direktiiv 2004/20/EÜ, 2. märts 2004, millega muudetakse nõukogu direktiivi 91/414/EMÜ toimeaine kloroprofaami lisamisega (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] eriti selle artikli 6 lõiget 1, ning arvestades järgmist: (1) Komisjoni 11. detsembri 1992. aasta määrus (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [2] kehtestab hinnatavate toimeainete nimekirja nende võimaliku lisamise eesmärgiga direktiivi 91/414/EMÜ I lisasse. Selles lisas sisaldub ka kloroprofaam. (2) Kloroprofaami toimet inimese tervisele ja keskkonnale on hinnatud määruses (EMÜ) nr 3600/92 ettenähtud korras paljudel taotlejate ettepandud juhtudel. Vastavalt komisjoni 27. aprilli 1994. aasta määrusele (EÜ) nr 933/94, millega sätestatakse taimekaitsevahendite toimeained ja määratakse referentliikmesriigid komisjoni määruse (EMÜ) nr 3600/92 rakendamiseks, [3] määrati referentliikmesriigiks Holland. Holland esitas 30. aprillil 1996 komisjonile vastavalt määruse (EMÜ) nr 3600/92 artikli 7 lõike 1 punktile c asjakohase hindamisaruande ja soovituse; (3) Liikmesriigid ja komisjon on hindamisaruande alalises toiduahela ja loomatervishoiu komitees läbi vaadanud; (4) Kõnealune läbivaatamine lõpetati 28. novembril 2003 ning vormistati komisjoni aruandena kloroprofaami kohta; (5) Aruandest kloroprofaami kohta ei nähtunud lahtisi küsimusi ega teemasid, mis oleksid nõudnud konsulteerimist taimede teaduskomiteega; (6) Hindamiste käigus on ilmnenud, et kloroprofaami sisaldavaid taimekaitsevahendeid võib põhimõtteliselt käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavana, eelkõige uuritud ja komisjoni aruandes loetletud kasutusalade osas. Seetõttu on asjakohane kanda kloroprofaam I lisasse, et tagada kõigis liikmesriikides kloroprofaami sisaldavate taimekaitsevahendite kasutuslubade väljaandmine nimetatud direktiivis ettenähtud korras; (7) Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud pooled saaksid valmistuda toimeaine lisamisest tulenevate uute tingimuste täitmiseks; (8) Pärast toimeaine lisamist tuleks liikmesriikidele võimaldada mõistlik periood, mille jooksul rakendada direktiivi 91/414/EMÜ sätteid kloroprofaami sisaldavate taimekaitsevahendite kohta, eelkõige olemasolevate kasutuslubade ülevaatamiseks, tagamaks direktiivi 91/414/EMÜ I lisas toodud neid toimeaineid käsitlevate sätete täitmist. Pikem ajavahemik tuleks ette näha iga taimekaitsevahendi täieliku toimiku esitamiseks ja hindamiseks vastavalt direktiivis 91/414/EMÜ sätestatud ühtsetele põhimõtetele; (9) Seepärast on vastavalt vaja muuta määrust nr 91/414/EMÜ; (10) Käesoleva direktiiviga ettenähtud meetmed on kooskõlas toiduahela ja loomatervishoiu komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 91/414/EMÜ I lisa muudetakse vastavalt käesoleva direktiivi lisale. Artikkel 2 Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. juulil 2005. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile. Liikmesriigid kohaldavad neid norme alates 1. augustist 2005. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. Artikkel 3 1. Liikmesriigid vaatavad läbi kõigi kloroprofaami sisaldavate taimekaitsevahendite kasutusload, eesmärgida tagada, et direktiivi 91/414/EMÜ I lisas kloroprofaami suhtes sätestatud tingimused on täidetud. Hiljemalt 31. juuliks 2005 tuleb vajaduse korral kasutusload muuta või tühistada. 2. Liikmesriigid hindavad uuesti kõiki kasutusloaga taimekaitsevahendeid, mis sisaldavad kloroprofaami kas ainsa toimeainena või ühena mitmest toimeainest, mis on kõik hiljemalt 31. jaanuariks 2005 loetletud direktiivi 91/414/EMÜ I lisas, vastavalt direktiivi 91/414/EMÜ VI lisas sätestatud ühtsetele põhimõtetele, käesoleva direktiivi III lisas toodud nõuetele vastava toimiku alusel. Selle hindamise alusel määravad nad kindlaks, kas toode täidab direktiivi 91/414/EMÜ artikli 4 lõike 1 punktides b, c, d ja e sätestatud tingimusi. Hiljemalt 31. jaanuariks 2009 tuleb kasutusload vajaduse korral kas muuta või tühistada. Artikkel 4 Käesolev direktiiv jõustub 1. veebruaril 2005. Artikkel 5 Käesolev direktiiv on adresseeritud liikmesriikidele. Brüssel, 2. märts 2004 Komisjoni nimel Komisjoni liige David Byrne [1] EÜT L 230, 19.8.1991, lk 1.Direktiivi on viimati muudetud komisjoni direktiiviga 2003/119/EÜ (ELT L 325, 12.12.2003, lk 41). [2] EÜT L 366, 15.12.1992, lk 10.Määrust on viimati muudetud määrusega (EÜ) nr 2266/2000 (EÜT L 259, 13.10.2000, lk 10). [3] EÜT L 107, 28.4.1994, lk 8.Määrust on viimati muudetud määrusega (EÜ) nr 2230/95 (EÜT L 225, 22.9.1995, lk 1). -------------------------------------------------- LISA Direktiivi 91/414/EMÜ I lisas oleva tabeli lõppu tuleb lisada järgmine sissekanne: Nr | Üldnimetus, tunnuskood | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumine | Lisamise aegumine | Erisätted | 79 | Kloroprofaam CASi nr 101-21-3CIPACi nr 43 | isopropüül-3-klorofenüülkarbomaat | 975 mg/kg | 1. veebruar 2015 | 31. jaanuar 2015 | Kasutusloa võib anda ainult kasutamiseks herbitsiidina ja idude hävitamiseks. VI lisas sätestatud ühtsete põhimõtete rakendamisel võetakse arvesse alalise toiduahela ja loomatervishoiu komitee 28. novembri 2003. aastal lõpetatud kloroprofaami aruande järeldusi ning eelkõige selle I ja II lisa. Selles üldises hinnangus peaksid liikmesriigid pöörama erilist tähelepanu käitajate, tarbijate ja mitte sihtliikideks olevate lülijalgsete kaitsele. Lubamise tingimused peaks sisaldama asjakohaseid meetmeid riskide vähendamiseks. | --------------------------------------------------